钦定古今图书集成/历象汇编/乾象典/第058卷 > 《南郊享寿星赋》周钤
## 钦定古今图书集成/历象汇编/乾象典/第058卷 > 《南郊享寿星赋》周钤

玉露初降，金风正秋。有寿星之发彩，出离方而若浮。
太史于是奏《时令》，赞天休。谓三光之丕显，盖万乘之
勤修。天子乃命有司，灌郁鬯，登灵坛以蒇事，敬南极
而延望。当其气氛寝，烟霞旷，循大象之昭回，见孤光
之寥亮。月来岁往，常居赤帝之前；目击心祈，空仰碧
霄之上。所欲精诚斯感，肹蚃潜交，瞩神灵兮心驰箕
“斗，奠椒浆兮酌满陶匏。事异乞言，殊养老于东序；祭
惟合礼，同祀月于西郊。时也，阴阳正位，昼夜平分，思
荐祉于人寿，遂大享乎天文。”则知秩天宗，用郊祀。斯
祭也，象在角亢，坛当戊巳，月皎皎而清汉波流，夜萧
萧而白榆风起。斋心常洁，𬞟蘩之荐已申；寿域光开，
龟鹤之年可俟。祀事既道之南，恍惚兮光临俎豆，依
稀兮气动烟岚。由是见星躔之不爽，知君德之相参。
彼牛女迢递以增思，参商隐见而差失。处圆灵兮徒
分炳焕，于敬授兮未为真吉。曷若我冠众星而称老，
当三秋而迥出。既有补于乾坤，讵废书于时日。是宜
执牺象，展鸡彝，召冯相而司历，命祝史以陈辞。如此
则所谓一人有庆，兆“民赖之。”